open-index/open-wikipedia-markdown huggingface dataset:
Οίκος του Μπεργκ (Γερμανία)

O **Οίκος του Μπεργκ**, γερμ. Haus of Berg είναι ένας κλάδος του Οίκου των Ετσονιδών, που περιλαμβάνει τους κόμητες του Μπεργκ (Berg).

Ο επιφανής Οίκος των Ετσονιδών είχε μέλη τέσσερις παλατινούς κόμητες (δούκες) της Λοθαριγγίας, έναν δούκα της Σουαβίας, έναν της Καρινθίας και έναν της Βαυαρίας. Όταν όμως ο τελευταίος, ο Κορράδος Α΄ αποπειράθηκε να σκοτώσει τον Ερρίκο Γ΄ των Σαλίων της Γερμανίας για να λάβει τον θρόνο, ο Οίκος έπεσε στην αφάνεια, εκτός από τον Αδόφλο Α΄ κόμη του Κέλνταχ και επίτροπο (Vogt) του Ντόιτς (1008-1018). Τον διαδέχθηκε ο γιος του Αδόλφος Β΄ και αυτόν ο Αδόλφος Α΄, που από επίτροπος των Ντόιτς, Μπεργκ κ.ά. έγινε το 1077 κόμης του Μπεργκ.

Το 1280 οι κόμητες μετακίνησαν την έδρα τους από το ανάκτορο Μπεργκ στην πόλη Ντύσελντορφ. Η ισχύς του Οίκου δυνάμωσε το 1348 με την απόκτηση της κομητείας του Γύλιχ (Jülich). Το 1380 ο Βεγκέσλαος της Γερμανίας αναβάθμισε το Γύλιχ-Μπεργκ σε δουκάτο. Το 1509 ο Ιωάννης Γ΄, δούκας της Κλέβης & κόμης του Λα Μαρκ νυμφεύτηκε τη Μαρία, δούκισσα του Γύλιχ-Μπεργκ και πρόσθεσε την κτήση της στα εδάφη του. Το 1609 ο Ιωάννης Γουλιέλμος ήταν παράφρων και δεν είχε απογόνους· ήταν ο τελευταίος δούκας.

## Γενεαλογία του Οίκου του Μπεργκ

## Πηγές
* Pixton, Paul B. (1995). The German episcopacy and the implementation of the decrees of the Fourth Lateran Council : 1216–1245 : watchmen on the tower. Leiden u.a.: Brill. p. 210. ISBN 978-9004102620.
* Butler, Alban; Burns, Paul (2000). Butler's Lives of the Saints (New full ed.). Collegeville (Minn.): Liturgical Press. p. 56. ISBN 978-0814623879.
* Knight, Charles (2012). The English Cyclopaedia: Geography. Lightning Source UK Ltd. p. 1030. ISBN 978-1277123517.
* Encyclopædia Britannica: or, A dictionary of arts, sciences, and miscellaneous literature, enlarged and improved, Volume 3. Google e-books. p. 570.
* Napoleon’s decree in his quality of Grand Duke of Berg in Intelligenz-Nachrichten, June 24, 1809 (Stück XXV), pp. 341–342. Göttinger Digitalisierungszentrum.

## Εξωτερικοί σύνδεσμοι
* Duchy of Berg
* Lwl.org: Edicts of Jülich, Cleves, Berg, Grand Duchy Berg, 1475–1815 (Coll. Scotti) 


Μπεργκ
.net

Το **.net** είναι ένας γενικός τομέας ανώτατου επιπέδου (TLD) που χρησιμοποιείται στο σύστημα ονομάτων τομέα του Διαδικτύου. Τέθηκε σε λειτουργία την 1 Ιανουαρίου 1985. Το όνομα προέρχεται από την λέξη "net" που σημαίνει "δίκτυο", υποδεικνύοντας ότι προοριζόταν αρχικά για οργανισμούς που συμμετέχουν για τεχνολογικές υπηρεσίες, όπως οι πάροχοι υπηρεσιών διαδικτύου και άλλες εταιρείες. Ωστόσο, οι περιορισμοί δεν εφαρμόστηκαν ποτέ και ο τομέας είναι τώρα ένας χώρος ονομάτων γενικού σκοπού. Είναι ακόμα δημοφιλής στους φορείς εκμετάλλευσης δικτύων και στον τομέα της διαφήμισης, και συχνά αντιμετωπίζεται ως εναλλακτική λύση για το .com. Το .net είναι ένας από τους αρχικούς τομείς ανώτατου επιπέδου (οι άλλοι έξι είναι com, org, edu, gov, mil και arpa). Το 2020, είναι ο πέμπτος πιο δημοφιλής τομέας ανώτερου επιπέδου, μετά τις .com, .tk, .cn και .de.

## Παραπομπές


Κατηγορία:Top-level domains
Εύμοιρο Ξάνθης

To **Εύμοιρο** είναι οικισμός της Θράκης στην Περιφερειακή Ενότητα Ξάνθης. 

## Γενικά στοιχεία
Το Εύμοιρο βρίσκεται 4 χιλιόμετρα νοτιοδυτικά της Ξάνθης σε υψόμετρο περίπου 100 μέτρα. Ο πληθυσμός του ανέρχεται σε 1.272 κατοίκους (2011). Το Εύμοιρο φημίζεται για το σχολείο τους που έχει συμμετάσχει σε έναν κι όχι τον μόνο διαγωνισμό στο οποίο το θέμα ήταν οι λαχανόκηποι κι έχουν πάρει πολλά βραβεία. Ο οικισμός αυτός έχει πολλά είδη απασχόλησης παιδιών γιατί το 2/3 του πληθυσμού του είναι παιδιά της ηλικίας 2-13.

Η δημοτική κοινότητα Εύμοιρου, που περιλαμβάνει και τους οικισμούς Λαμπρινό, Λεύκη, Νέα Μορσίνη, Παλαιά Μορσίνη και Πετροχώρι, είχε το 2021 πληθυσμό 2.709 κατοίκους, από 3.034 το 2011.

## Ιστορικά στοιχεία
Τη δεκαετία του '90, στον οικισμό εγκαταστάθηκαν ομογενείς από την πρώην Σοβιετική Ένωση. Έπειτα άρχιζαν να καλλιεργούν τον τόπο. Το Εύμοιρο είχε επίσης την δική της ομάδα ποδοσφαίρου, που συμμετείχε στην Β' Εθνική, αλλά δυστυχώς πλέον δεν υπάρχει διότι την κατήργησαν. Οι κάτοικοι του Ευμοίρου δουλεύουν στην δημιουργία μιας νέας ομάδας, η οποία θα συμμετάσχει στις τοπικές κατηγορίες του νομού. Πλέον ο οικισμός έχει δικό του δημοτικό σχολείο, νηπιαγωγείο, παιδικό σταθμό και άλλα καταστήματα.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Ξάνθης
Οκαρίνα

Η **οκαρίνα** είναι πνευστό μουσικό όργανο. Μοιάζει με  φλογέρα. Η φλογέρα έχει λιγότερες τρύπες για τα δάχτυλά μας. Είναι από μέταλλο ή τερακότα, αλλά και από κόκαλο. Τις τρύπες τις κλείνουμε με τα χέρια μας, είναι μεγάλες και μικρές. Παίζεται σαν φλάουτο.

Κάποιες οκαρίνες έχουν κορδόνι, για να τις κρεμάμε. Είναι ωοειδούς σχήματος. Οι πρώτες οκαρίνες ήταν κοκάλινες.

Έχει τρύπες, μεγάλες-μικρές. Είναι ωοειδούς σχήματος και κλείνουμε τις τρύπες με τα δάχτυλά μας.

Η Οκαρίνα ανήκει σε μια ευρύτερη οικογένεια μουσικών οργάνων τα οποία πιστεύεται ότι υπάρχουν για περισσότερα από 12.000 χρόνια. Με το πέρασμα του χρόνου έχουν δημιουργηθεί πολλά είδη της με τη δημοφιλέστερη να είναι η 
εγκάρσια οκαρίνα, η όποια συνήθως έχει 10 η 12 τρύπες.

## Παραπομπές

## Εξωτερικοί σύνδεσμοι

Κατηγορία:Πνευστά μουσικά όργανα
Durex

μικρογραφία|207x207εσ|Το λογότυπο της Durex.
**Durex** είναι εμπορικό σήμα γκάμας προφυλακτικών, που δημιουργήθηκε από τη βρετανική εταιρεία SSL International. Από το 2010 πωλήθηκε στην Reckitt Benckiser. Η γκάμα της εταιρείας περιέχει εννέα τύπους προφυλακτικών, μεταξύ αυτών τα *Sheik* και *Ramses*, που κυκλοφορούν στη Βόρεια Αμερική, καθώς και τα *Avanti*.

Το 2006, τα προφυλακτικά Durex ήρθαν στη δεύτερη θέση, με τις περισσότερες πωλήσεις στις ΗΠΑ, ενώ την πρώτη θέση κατέλαβε η Trojan. Αν και δεν ήταν επίσημος χορηγός της των Ολυμπιακών Αγώνων του 2012, η εταιρεία δώρισε 150.000 προφυλακτικά σε 10.000 αθλητές, που συμμετείχαν στη διοργάνωση. Γενικότερα, πρόκειται για ένα από τα δημοφιλέστερα σήματα προφυλακτικών παγκοσμίως, ενώ το Durex Extra Sensitive, ένα από τα καλύτερα προφυλακτικά.

## Παραπομπές


## Εξωτερικοί σύνδεσμοι
*Global Company website

Κατηγορία:Βρετανικά εμπορικά σήματα
Θάνος Σακκάς

Ο **Θάνος Σακκάς** είναι Έλληνας πρωταθλητής της ιστιοσανίδας. Γεννήθηκε στον Πειραιά και πέρασε τα παιδικά του και εφηβικά του χρόνια στην Καστέλα και στο Μικρολίμανο κάνοντας ιστιοπλοΐα και κωπηλασία. 

Ασχολείται με το άθλημα από τα τέλη της δεκαετίας του '70. Κατέχει παγκόσμια πρωταθλήματα, ενώ είναι και προπονητής στην κωπηλασία και το θαλάσσιο σκι και είναι κριτής wakeboard.  

Παράλληλα με την καριέρα του στο σέρφινγκ, έχει σπουδάσει στο Πανεπιστήμιο του Greenwich της Αγγλίας, Management of Human Resources. 

Από το 1998 μέχρι και το 2011 ήταν ο εκδότης του περιοδικού 3S Boards and Skis και διευθυντής της εταιρίας αθλητικών εκδηλώσεων.

## Παγκόσμια Πρωταθλήμaτα

Κατηγορία:Έλληνες αθλητές
Ερωτικό τρίο

Το **τρίο** ή **τριπλέτα**, γνωστό και με την αγγλική ονομασία του **threesome**, είναι σεξουαλική πράξη η οποία εμπεριέχει τρία άτομα την ίδια χρονική στιγμή. Το *threesome*, αναφέρεται καμιά φορά και στο ερωτικό τρίγωνο. Το *threesome* είναι μία από τις πιο συνηθισμένες πρακτικές του σεξ, στο οποίο μπορεί να συμμετέχει ακόμα και χρόνιο ζευγάρι. Μπορεί επίσης να συναντηθεί και σε σχέσεις πολυσυντροφικότητας ή και ménage à trois. 

Το *τρίο*, αν και επάγεται στο ομαδικό σεξ, συμμετέχουν μόνο τρεις άνθρωποι. Επίσης, η εν λόγω σεξουαλική πρακτική, μπορεί να συναντηθεί μέσω αυθόρμητης απόφασης για σεξουαλική συνεύρεση ή να έχει κανονιστεί από προηγουμένως, πρακτική που είναι διαδεδομένη στα ζευγάρια swingers, η, απλά, να υπάρχει επιθυμία για δοκιμή, για μία φορά "ως μία εμπειρία". Μερικά ζευγάρια επιδιώκουν την πρακτική αυτή για να αναπτύξουν ένα ερωτικό τρίγωνο. 

Κατά γενικό ομολογία το *τρίο* αποτελεί μία σεξουαλική φαντασίωση και συναντάται πολλές φορές στην πορνογραφική βιομηχανία, αλλά λιγότερο στον κινηματογράφο. 

## Εικόνες
Μερικές από τις στάσεις στο τρίο.


Αρχείο:Wiki-gangbang.png
Αρχείο:Wiki-FMF-threesome.png
Αρχείο:Wiki-doublepen.png


## Παραπομπές


## Εξωτερικοί σύνδεσμοι

Κατηγορία:Στάσεις στο σεξ
Κατηγορία:Πορνογραφική ορολογία
Κατηγορία:Ομαδική συνουσία
Κατηγορία:Περιστασιακή συνουσία
Κουρσουμλί Αν

Το **Κουρσουμλί Αν** (τουρκικά: *Kurşunlu han*, ) είναι ένα Οθωμανικό χάνι που βρίσκεται στην Παλιά Πόλη των Σκοπίων της Βόρειας Μακεδονίας. Συγκεκριμένα, βρίσκεται στην περιοχή του Μουσείου της Βόρειας Μακεδονίας, ενώ έχει λειτουργήσει ως πανδοχείο και φυλακή.

Το Κουρσουμλί Αν χτίστηκε τον 15ο ή 16ο αιώνα. Υπήρχαν στάβλοι για 100 άλογα.

Οι τοίχοι σχηματίζουν ένα τετράγωνο, αλλά η στέγη αποτελείται από σχήμα θόλου πυραμίδας. Οι τρούλοι ήταν αρχικά καλυμμένοι με μόλυβδο, και γι' αυτό το χάνι ονομάζεται και «Παζάρι του Μόλυβδου». Τα δωμάτια στο ισόγειο χρησιμοποιούνταν ως αποθήκες, ενώ ο πάνω όροφο για τα υπνοδωμάτια. Το κτίριο επίσης είχε δωμάτια για τα ζώα.

## Παραπομπές


Κατηγορία:Μουσεία στη Βόρεια Μακεδονία
Κατηγορία:Οθωμανική αρχιτεκτονική
Κατηγορία:Καραβανσεράι στη Βόρεια Μακεδονία
Ιεραποστολική στάση

thumb|right|Ζευγάρι στη βασική εκδοχή της ιεραποστολικής στάσης, σε κοιλιακή και οπτική επαφή ταυτόχρονα, την πιο κοινή στάση του σεξ.
[thumb|right|Απεικόνιση της ιεραποστολικής στάσης, σε πίνακα του 1892 από τον [Εντουάρ-Ανρί Αβρίλ.]]
Η **ιεραποστολική στάση** είναι μία στάση του σεξ,  στην οποία η γυναίκα είναι ξαπλωμένη ανάσκελα, με ανοιχτά τα πόδια της, και ο άντρας βρίσκεται από πάνω της, έχοντας οπτική επαφή, και διεισδύει ξαπλώνοντας επάνω της. Στη στάση αυτή μπορεί να επιτευχθεί συνουσία, καθώς και άλλες σεξουαλικές δραστηριότητες. Η συγκεκριμένη στάση θεωρείται άκρως κοινή για το ετεροφυλοφιλικό σεξ, ωστόσο χρησιμοποιείται και στο ομοφυλοφιλικό σεξ. Η ιεραποστολική στάση μπορεί να εμπεριέχει σεξουαλική διείσδυση ή προκαταρκτικό σεξ. Πληθώρα επιλογών δίνεται, επίσης, στους συντρόφους για περαιτέρω σεξουαλικές πράξεις κατά τη διάρκεια της. Μια συχνή παραλλαγή αυτής της στάσης είναι η γυναίκα να σηκώνει ψηλά τα πόδια της και να τα αφήνει στους ώμους του άντρα, παραλλαγή που επιτρέπει την πλέον βαθιά διείσδυση.

Πιστεύεται ότι ο όρος της στάσης προέρχεται από τους χριστιανούς ιεραπόστολους, οι οποίοι, υποθετικά, ενθάρρυναν τους ανθρώπους σε αυτήν τη στάση, στους νέους τόπους που επισκέπτονταν, καθώς τη θεωρούσαν ως τη μοναδική θρησκευτικά αποδεκτή. Παρόλα αυτά, πιθανότερο είναι η ορολογία να προήλθε από τον Άλφρεντ Κίνσεϊ στο βιβλίο του, *Sexual Behavior in the Human Male* (1948), μέσω μιας συρροής παρεξηγήσεων και παρερμηνειών ιστορικών εγγράφων. Στην Τοσκάνη, η στάση αναφέρεται ως η *στάση των αγγέλων*, ενώ σε κάποιες αραβόφωνες περιοχές, ως «*ο τρόπος του φιδιού»*. Γενικότερα, πρόκειται για μία από τις πιο συνηθισμένες στάσεις στο σεξ.

Η ιεραποστολική στάση σε πολλές περιπτώσεις προτιμάται από ζευγάρια, που επιθυμούν μία πιο ρομαντική συνεύρεση, καθώς υπάρχει μεγάλο περιθώρια σωματικής και οπτικής επαφής (των ματιών και, γενικότερα, του προσώπου). Επίσης, τους δίνεται η δυνατότητα να φιλιούνται στο στόμα και να θωπεύονται (χαϊδεύονται). Επιπλέον, πιστεύεται ότι αυτή είναι μία από τις καλύτερες στάσεις για την αναπαραγωγή. Η συγκεκριμένη στάση δίνει στον άνδρα τον έλεγχο της έντασης, του ρυθμού καθώς και του βάθους της διείσδυσης στον κόλπο. Ωστόσο, μπορεί να δοθεί και στη γυναίκα η δυνατότητα να ελέγχει παράλληλα τις σχετικές κινήσεις στην εν λόγω στάση. Παρόλα αυτά, η στάση αυτή δεν ενδείκνυται για τα τελευταία στάδια της εγκυμοσύνης.

## Παραπομπές


## Εξωτερικοί σύνδεσμοι

* The How and Why of Coital Alignment Technique.
* Easier Orgasms for Women in the Missionary Position.

Κατηγορία:Στάσεις στο σεξ
Καουμπόισσα (στάση σεξ)

**Γυναίκα από πάνω** (ή **woman on top** ή **cowgirl** ή ελληνιστί **καουμπόισσα**) ονομάζεται μία ομάδα στάσεων του σεξ, οι οποίες εμπεριέχουν αρκετούς τρόπους εκτέλεσης. Το βασικό στοιχείο τους ωστόσο είναι ότι ο άνδρας βρίσκεται ξαπλωμένος ανάσκελα ενώ η γυναίκα βρίσκεται από πάνω του είτε στραμμένη προς στο πρόσωπο του είτε με γυρισμένη την πλάτη. Ο άντρας διεισδύει το πέος του στον κόλπο ή ακόμα και στον πρωκτό.

Το "καουμπόισσα" προέρχεται από την εικόνα που δίνεται όταν η γυναίκα βρίσκεται άνωθεν, καθώς μοιάζει με αναβάτη επάνω σε άλογο. Πρόκειται για μία από της στάσεις που προσδίνουν μία συνεργατική και δεκτική "ανωτερότητα" στο σεξ. Κοινή παραλλαγή της στάσης είναι η *ανάποδη καουμπόισσα*. Πρόκειται για μία στάση με μικρό βαθμό δυσκολίας, που είναι δυνατό αμφότεροι οι σύντροφοι να βρεθούν σε οργασμό. Βάσει των Μάστερς και Τζόνσον, πρόκειται για την προάγγελο της στάσης, όπως την ονόμασαν, *lateral coital position* (πλευρική στάση).

Γενικότερα, πρόκειται για μία από τις πιο δημοφιλείς στάσεις του σεξ, ειδικότερα για τις γυναίκες, οι οποίες αποκτούν τη δυνατότητα να θωπεύουν και την κλειτορίδα τους, εκτός από τον γενικότερο έλεγχο που τους προσδίδει η στάση. Η συγκεκριμένη στάση είναι μία από τις λίγες, στις οποία η γυναίκα αποκτά τον ρόλο του ενεργού συντρόφου, κατά τη διάρκεια της σεξουαλικής πράξης. 

Η στάση αυτή φαίνεται πως είναι η πιο επικίνδυνη σωματικά για τον άντρα καθώς είναι υπεύθυνη για τις περισσότερες περιπτώσεις κατάγματος πέους. Το γεγονός αυτό πιθανότατα οφείλεται στο γεγονός ότι η ορμή της γυναίκας προς τα κάτω κατά τη συνεύρεση σε συνδυασμό με απροσεξία μπορεί να προκαλέσει τραυματισμό στο πέος και γι' αυτό τον λόγο συνιστάται να είναι ιδιαιτέρως προσεκτική.

## Παραπομπές


## Εξωτερικοί σύνδεσμοι

Κατηγορία:Στάσεις στο σεξ
Το Άξιον Εστί

***Το Άξιον Εστί*** είναι μια ποιητική σύνθεση που γράφτηκε από τον Οδυσσέα Ελύτη και κυκλοφόρησε το 1959. Εν πολλοίς ήταν αυτό που χάρισε στον δημιουργό του το Βραβείο Νόμπελ Λογοτεχνίας το 1979, κάνοντάς τον έτσι τον 2ο Έλληνα που τιμήθηκε με το ανώτερο βραβείο της παγκόσμιας Λογοτεχνίας (είχε προηγηθεί ο Γιώργος Σεφέρης το 1963).

Τα μέρη του *Άξιον Εστί* είναι τα ακόλουθα:

#  Η Γένεσις, Εισαγωγή – Τότε είπε τοτε
#  Ιδού εγώ λοιπόν 
#  Η πορεία προς το μέτωπο 
#  Ένα το χελιδόνι 
#  Τα θεμέλια μου στα βουνά 
#  Με το λύχνο του άστρου 
#  Η Μεγάλη Έξοδος 
#  Της Δικαιοσύνης Ήλιε Νοητέ 
#  Ναοί στο σχήμα του ουρανού (ορχηστρικό) 
#  Της αγάπης αίματα 
#  Ναοί στο σχήμα του ουρανού 
#  Προφητικόν 
#  Ανοίγω το στόμα μου 
#  Σε χώρα μακρινή 
#  Το Δοξαστικόν σήμα
Αυτά και πολλά άλλα έγιναν αργότερα διασκευή απ' τον Μίκη Θεοδωράκη τραγούδια κατά της χούντας σε εκτέλεση Γρηγόρη Μπιθικώτση και άλλων ερμηνευτών.

Κατηγορία:Ελληνικά ποιήματα
Κατηγορία:Οδυσσέας Ελύτης
Μπαρτελεμί Βιμόν

Ο **Μπαρτελεμί Βιμόν**, γεννηθείς στις 1 Ιανουαρίου 1594 στο Λιζιέ και αποβιώσας στις 13 Ιουλίου 1667 στη Βαν, ήταν Γάλλος ιεραπόστολος.

Ιησουίτης ιερέας, ο Μπαρτελεμί Βιμόν διετέλεσε εφημέριος της φρουράς του Καπ-Μπρετόν στην Ακαδία από το 1629 έως το 1630. Κατά την επιστροφή του στη Νέα Γαλλία το 1639, κατέφθασε στο Κεμπέκ, όπου και διέμεινε εντός της Αποστολής Σαιν-Ζοζέφ στο Σιλερί. Άσκησε καθήκοντα ηγουμένου της αποστολής των Ιησουιτών στον Καναδά έως το 1645.
[αριστερά|μικρογραφία|Ο Ιησουίτης Μπαρτελεμί Βιμόν τελώντας την πρώτη λειτουργία στο Μονρεάλ, παρουσία του [Πωλ ντε Σομεντέ, Σιέρ ντε Μαιζοννέβ|Μαιζοννέβ και της Ζαν Μανς. Ο συγκεκριμένος πίνακας, φιλοτεχνημένος από τον καλλιτέχνη Ερνέστ Λωράν, δωρήθηκε στον Σεβασμιώτατο Πωλ Μπρυσεζί από την Κυβέρνηση της Γαλλικής Δημοκρατίας.]]
Ήταν ο πρώτος ο οποίος τέλεσε λειτουργία στο Μονρεάλ το 1642. Συμμετείχε στην ίδρυση του πρώτου κολλεγίου στη Βόρεια Αμερική το 1635. Κατά την διάρκεια των ειρηνευτικών διαπραγματεύσεων με τους Ιροκουά το 1645, λειτούργησε ως άτυπος σύμβουλος του κυβερνήτη Υώ ντε Μονμανί. Στις 22 Οκτωβρίου 1659, επέστρεψε, κατόπιν προβλημάτων υγείας, στη Γαλλία, όπου και απεβίωσε.

Μια συνοικία του Λαβάλ, μία οδός του Κεμπέκ και ένα σχολείο του Μονρεάλ φέρουν το όνομά του.

## Παραπομπές

## Πηγές
*  *Relation de ce qui s'est passé en la Nouvelle France (1640-5)*, 1646 - διαδικτυακή ανάγνωση

Κατηγορία:Γάλλοι εξερευνητές
Κατηγορία:Νορμανδοί μοναχοί
Κατηγορία:Θρησκεία στη Νέα Γαλλία
Φεντερίκο Μπερναρντέσκι

Ο **Φεντερίκο Μπερναρντέσκι** (*Federico Bernardeschi*, 16 Φεβρουαρίου 1994) είναι Ιταλός ποδοσφαιριστής που αγωνίζεται ως επιθετικός μέσος στη Μπολόνια και στην Εθνική Ιταλίας.

## Καριέρα
Ξεκίνησε να αγωνίζεται επαγγελματικά το 2013 από τη Φιορεντίνα, στην οποία αγωνίστηκε μέχρι το 2017. Στο ενδιάμεσο, είχε δοθεί δανεικός για μία σεζόν (2013-2014) στην Κροτόνε. Τον Ιούλιο του 2017 υπέγραψε στη Γιουβέντους.

Στην εθνική ομάδα παίζει από τον Μάρτιο του 2016, όταν και έκανε το ντεμπούτο του σε φιλικό αγώνα με την Ισπανία. Ήταν στην αποστολή της ομάδας στο Euro του 2016, όπου αγωνίστηκε στον αγώνα με την Ιρλανδία. Επίσης, έπαιξε σε αγώνες για τα Προκριματικά του Μουντιάλ του 2018.
## Παραπομπές


Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Εθνικής Ιταλίας Κ18
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές ΦΚ Κροτόνε
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Μπολόνια ΦΚ 1909
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Τορόντο ΦΚ
Κατηγορία:Ξένοι ποδοσφαιριστές στον Καναδά
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κάθμπουρ

Η **Κάθμπουρ** ή **Αγία Κάθμπουρ** (*Cuthburh*, πέθανε γύρω στο 718) η πρώτη ηγουμένη στο αβαείο του Γουίμπορν ήταν κόρη του Κένρεντ του Ουέσσεξ αδελφή του Ίνε του Ουέσσεξ και η σύζυγος του Άλντφριθ της Νορθουμβρίας. Ο Όσρεντ της Νορθουμβρίας ήταν γιος τους, ο Όσρικ της Νορθουμβρίας και ο Όφα οι οποίοι δολοφονήθηκαν στην διάρκεια της βασιλείας του Έαντμπερτ της Νορθουμβρίας μάλλον ήταν επίσης γιοι της αλλά αυτό δεν είναι βέβαιο.
Σύμφωνα μια αναφορά του Φλωρεντίου του Γούστερ η ίδια και ο σύζυγος της λίγο πριν τον θάνατο του Άλντφριθ (705) *"αποκήρυξαν τα δικαιώματα τους στον θρόνο για την χάρη του Θεού"*, η Κάθμπουρ εισήλθε στο αβαείο του Μπάρκινγκ. Οι αφιερώσεις του Αγίου Άντχελμ απέναντι στην Κάθμπουρ αποκαλύπτου ότι βρισκόταν και ο ίδιος την ίδια εποχή στο αβαείο του Μπάρκινγκ ή σε οποιαδήποτε περίπτωση είχε στενές σχέσεις μαζί της. Μετά τον θάνατο του Άλντφριθ η Κάθμπουρ και η αδελφή της Κουένμπουρ αποχώρησαν από το Μπάρκινγκ και δημιούργησαν ένα νέο διπλό μοναστήρι στο βασίλειο του αδελφού τους Ίνε στο Γουίμπορν του Ντόρσετ.

Περιγράφεται σαν υπερβολικά αυστηρή στις σχέσεις της και επικοινωνούσε με τους υπόλοιπους μοναχούς στο αβαείο του Γουίμπορν με μια μυστική κρύπτη, ο Άγιος Βονιφάτιος έχει διασώσει ένα ανώνυμο γράμμα που παρουσιάζει ένα όραμα με την Αγία Κάθμπουρ στην κόλαση. Η μνήμη της Αγίας Κάθμπουρ εορτάζεται στις 31 Αυγούστου.
Δεν έχουν διασωθεί πηγές που να σχετίζονται με την ίδια πριν από την Νορμανδική κατάκτηση.

## Παραπομπές
 		


## Πηγές

*Farmer, D. H. (1987). The Oxford Dictionary of Saints, (pp.&nbsp;96). Oxford: Clarendon Press.
*Lapidge, Michael, "Cuthburg", in M. Lapidge et al., The Blackwell Encyclopedia of Anglo-Saxon England. (Oxford: Blackwell, 1999)
*Mayo, C.H. (1860). History of Wimborne Minster: The Collegiate Church of Saint Cuthberga and King's Free Chapel at Wimborne, (pp.&nbsp;4–6). London: Bell and Daldy.

## Εξωτερικοί σύνδεσμοι

*Κάθμπουρ 

Κατηγορία:Οίκος του Ουέσσεξ
Κατηγορία:Πριγκίπισσες της Αγγλίας
Κουένμπουρ

Η **Κουένμπουρ** ή **Γουίμπορν** ήταν μια αγία των Αγγλοσαξόνων τον 8ο αιώνα, κόρη του Κένρεντ του Ουέσσεξ, αδελφή του Ίνε του Ουέσσεξ και της Κάθμπουρ συζύγου του Άλντφριθ της Νορθουμβρίας η οποία ήταν η πρώτη ηγουμένη στο Γουίμπορν Μίνστερ. Είναι πολύ πιθανό η Κουένμπουρ να διαδέχθηκε την αδελφή της στην ηγεσία του αβαείου μετά τον θάνατο της. Υπάρχουν ελάχιστες πληροφορίες σχετικά με την Κουένμπουρ, η βασική πηγή είναι μια αναφορά στο Αγγλοσαξωνικό χρονικό για το έτος 718 σύμφωνα με την οποία :

*"... ο Έοππα ήταν γιος του Ίνγκιλντ, ο Ίνγκιλντ του Κέντερ, η Κάθμπουρ του Κέντερ και η Κουένμπουρ του Κέντερ και ο Κέντερ του Κέολβαλντ ..."*
Το όνομα της Κάθμπουρ αναφέρεται αργότερα σε δυο έγγραφα του 11ου αιώνα στο αβαείο του Ρέστινγκ τα οποία την αναφέρουν ως Αγία
*" ... η Αγία Κάθμπουρ στο Γουίμπορν Μίνστερ η οποία το ίδρυσε και καθιέρωσε τα έθιμα τα οποία υπάρχουν μέχρι σήμερα."
*
Σε έναν στίχο στην συνέχεια εμφανίζεται η προσθήκη *"και Κουένμπουρ"* μετά το όνομα της Κάθμπουρ. Ο ιστορικός Φέλιξ Λίμπερμαν (1851 - 1925)  που εξέτασε το κείμενο τον 11ο αιώνα κατέληξε στο ότι πρόκειται για μεταγενέστερη προσθήκη και ότι το πρωτότυπο αναφερόταν μονάχα στην Αγία Κάθμπουρ.

## Παραπομπές
 		


## Πηγές

*David Hugh Farmer (2011), The Oxford Dictionary of Saints, 5th Edition (revised)
*Felix Liebermann (1889), Die Heiligen Englands: Angelsächsisch und Lateinisch

## Εξωτερικοί σύνδεσμοι

*Κουένμπουρ 

Κατηγορία:Οίκος του Ουέσσεξ
Καλλιτέχνης του δρόμου

[δεξιά|μικρογραφία|372x372εσ|Καλλιτέχνης του δρόμου, [Πλας ντι Τερτρ, Παρίσι]]
**Καλλιτέχνης του δρόμου** είναι το άτομο που εκτελεί διάφορα είδη τέχνης σε δημόσιους χώρους έναντι φιλοδωρημάτων. Το είδος φιλοδωρημάτων συνήθως διαφέρει ανάμεσα στις διαφορετικές κουλτούρες, χώρες κτλ, έτσι το χρηματικό φιλοδώρημα έχει την πιθανότητα να αντικατασταθεί από φαγητό, νερό ή και δώρα. 

Αναμφισβήτητα, υπάρχει ένα τεράστιο φάσμα διαφόρων ειδών τέχνης, όμως αυτό που καθιστά ξεχωριστό αυτό το συγκεκριμένο είδος τέχνης, είναι το ότι δωρίζει την ευκαιρία ελεύθερης έκφρασης στον καλλιτέχνη, με αποτέλεσμα να έχει τη δυνατότητα να σπάσει φραγμούς και να απελευθερωθεί από κανόνες οι οποίοι περιβάλλουν την κοινωνία ως σύνολο. 

Σε αυτή την περίπτωση, ο ίδιος ο καλλιτέχνης αντιπροσωπεύει την ίδια την τέχνη με την εικόνα του.

## Νομιμότητα
Οι καλλιτέχνες γκράφιτι θεωρείται συχνά ότι ασκούν μια αμφιλεγόμενη μορφή τέχνης, που για κάποιους ισοδυναμεί με βανδαλισμό του δημόσιου χώρου. Παρ' όλα αυτά, ορισμένοι καλλιτέχνες γκράφιτι, όπως ο Banksy, έχουν γίνει παγκοσμίως διάσημοι για τη δουλειά τους.

## Δείτε επίσης
* Τέχνη του δρόμου

## Παραπομπές


Κατηγορία:Καλλιτέχνες
Κατηγορία:Κουλτούρα του δρόμου
Έθελμπουργκ του Ουέσσεξ

Η **Έθελμπουργκ του Ουέσσεξ** (*Æthelburg*, περί το 673 - 740) έγινε βασίλισσα του Ουέσσεξ με τον γάμο της με τον Ίνε του Ουέσσεξ, έγινε πασίγνωστη με την πράξη της να καταστρέψει το οχυρό του Τόουντον το οποίο είχε κτιστεί στα πρώτα χρόνια της βασιλείας του συζύγου της είναι στην προσπάθεια της να βρει τον επαναστάτη Έαλντμπερτ.
Βασίλευσε πάντοτε στο πλευρό του συζύγου της και οι ιστορικοί την θεωρούν σαν μια από τις πιο δυναμικές γυναίκες που έχουν περάσει στο Αγγλοσαξωνικό βασίλειο. Κατέστρεψε την πόλη του Τόουντον (722) η οποία είχε χτιστεί από τον ίδιο τον σύζυγο της Ίνε για να μην πέσει η πόλη στα χέρια των εχθρών της.
 Ο Ίνε παραιτήθηκε από τον θρόνο για να πραγματοποιήσει προσκύνημα στην Ρώμη (726), η Έθελμπουργ τον ακολούθησε και πέθανε αργότερα εκεί.
Η Έθελμπουργκ του Ουέσσεξ μερικές φορές συγχέεται με την Έθεμπουργκ του Κεντ σύζυγο του Έντουιν της Νορθουμβρίας που ίδρυσε το μοναστήρι του Λίμινγκ στο Κεντ. Η Έθελμπουργκ ήταν μια από τις σημαντικές φυσιογνωμίες στο έργο της Τζούντυ Σικάγο (γεν. 1939) Το Δείπνο που αναφέρεται σε σημαντικές ιστορικές γυναικείες φυσιογνωμίες, είναι ένα από τα 999 ονόματα που εμφανίζονται στο *Δάπεδο της Κληρονομιάς*.
Στο *"Δείπνο"* ο χαρακτήρας της Έθελμπουργκ αποτελεί έναν συνδυασμό της Έθελμπουργκ του Ουέσσεξ και της Έθελμπουργκ του Κεντ.

## Παραπομπές
 		


## Πηγές

*Chicago, Judy. The Dinner Party: From Creation to Preservation. London: Merrell (2007).
*Eckenstein, Lina, 1963. Woman under monasticism; chapters on saint-lore and convent life between 500 and 1500. (New York: Russell & Russell)
*Kevin R. Brine; Elena Ciletti; Henrike Lähnemann (2010). The Sword of Judith: Judith Studies Across the Disciplines
*Parks, George B. 1954. The English traveler to Italy. First volume, First volume. Roma: Edizioni di storia e letteratura.

## Εξωτερικοί σύνδεσμοι

*Ίνε
*Το Δείπνο
*Έθελμπουργκ του Ουέσσεξ

Κατηγορία:Βασίλισσες των Αγγλοσαξόνων
Κένρεντ του Ουέσσεξ

Ο **Κένρεντ του Ουέσσεξ** ήταν μέλος του Οίκου του Ουέσσεξ και ανήκει στην απ'ευθείας γενεαλογική γραμμή από τον Κίνρικ του Ουέσσεξ μέχρι τον Εγβέρτο του Ουέσσεξ, πατέρας του διάσημου βασιλιά Ίνε του Ουέσσεξ. Είναι πολύ πιθανό ο Κένρεντ να βασίλευσε για κάποιο διάστημα στην αρχή μαζί με τον γιο του, δεν υπάρχουν αναφορές για κοινές συμβασιλείας αλλά υπάρχουν πολλές πληροφορίες για κυρίαρχους και υποτελείς βασιλείς πολύ πριν τον Κένρεντ.
Οι αναφορές του ίδιου του Ίνε για την βοήθεια που του είχε προσφέρει ο πατέρας του στην σύνταξη των νόμων ήταν έντονες. Υπάρχουν επίσης πολλές αναφορές ότι ο Κένρεντ είχε την εξουσία στο Ουέσσεξ τα πρώτα χρόνια της βασιλείας του γιου του.
Ο πατέρας του Κένρεντ ήταν ο Κέολβαλντ του Ουέσσεξ ενώ είναι επίσης γνωστό ότι μετά τον Ίνε είχε τουλάχιστον άλλα 3 παιδιά : τον Ίνγκιλντ προπάππου του Ίλμουντ του Κεντ και προ-προπάππου του Εγβέρτου του Ουέσσεξ, την Κάθμπουρ που παντρεύτηκε τον Άλντφριθ της Νορθουμβρίας και έγινε ηγουμένη στο αβαείο του Γουίμπορν και την Κουένμπουρ που διαδέχθηκε την αδελφή της σαν ηγουμένη του αβαείου. 

## Παραπομπές
 		


## Πηγές

*Kirby, D.P. (1992). The Earliest English Kings. London: Routledge. 
*Yorke, Barbara (1990). Kings and Kingdoms of Early Anglo-Saxon England. London: Seaby. 

## Εξωτερικοί σύνδεσμοι

*Αγγλοσαξονικό χρονικό S 1164
*Κένρεντ 

Κατηγορία:Οίκος του Ουέσσεξ
Σεθ ΜακΦάρλαν

O **Σεθ Γούντμπερι ΜακΦάρλαν** (αγγλικά: *Seth Woodbury MacFarlane*, προφορά: /məkˈfɑːrlɪn/, 26 Οκτωβρίου 1973) είναι Αμερικανός ηθοποιός, σκηνοθέτης, κωμικός και τραγουδιστής, δουλεύοντας κυρίως στην κωμωδία και στο animation, όπως το live-action. Ο ΜακΦάρλαν είναι ο δημιουργός της τηλεοπτικής σειράς *[[Family Guy]]* και του *[[The Orville]]*, καθώς και συνδημιουργός του *[[American Dad!]]* και του *[[The Cleveland Show]]*. Ήταν, επίσης, ο σκηνοθέτης, σεναριογράφος και πρωταγωνιστής των ταινιών *[[Ted (ταινία)|Ted]]* (2012), *[[Ted 2]]* (2015) και *[[A Million Ways to Die in the West]]* (2014). 

Ο ΜακΦάρλαν γεννήθηκε στο Κονέκτικατ και σπούδασε animation στο Rhode Island School of Design. Όταν πρωτοπήγε στο Χόλιγουντ ήταν συνεργάστηκε με την Hanna Barbera, ως animator και σεναριογράφος. Εκεί συμμετείχε σε σειρές όπως το *[[Τζόνι Μπράβο|Johnny Bravo]]*, το *Cow and Chicken*, το *Dexter's Laboratory* και το *I Am Weasel*. Ως ηθοποιός είχε κάνει κάποιες guest εμφανίσεις στις σειρές *[[Οικογένεια Γκίλμορ|Gilmore Girls]]*, *The War at Home* και *FlashForward*. Το 2008, δημιούργησε στο YouTube τη δική του σειρά ονόματι *Seth MacFarlane's Cavalcade of Cartoon Comedy*. Για τη δουλειά του στο *Family Guy* έχει κερδίσει αρκετά βραβεία, όπως Emmy και Annie. Το 2009, κέρδισε και Webby Award στην κατηγορία Film & Video Πρόσωπο της Χρονιάς. 

Ως τραγουδιστής έχει ερμηνεύσει στο Carnegie Hall και στο Royal Albert Hall, μεταξύ άλλων. Έχει κυκλοφορήσει έως τώρα 4 στούντιο άλμπουμ, με το ντεμπούτο του να γίνεται το 2011, με το *Music Is Better Than Words*. Μουσικό είδωλό του είναι ο Φρανκ Σινάτρα. Για τη δουλειά του στη μουσική έχει υπάρξει υποψήφιος για Grammy. Το 2012, υπήρξε ο παρουσιαστής της 85η Τελετής των Οσκάρ, ενώ έναν χρόνο αργότερα, υπήρξε υποψήφιος για Όσκαρ Καλύτερου Πρωτότυπου Τραγουδιού, για το *Everybody Needs a Best Friend*, από το *Ted*. Συχνά δίνει ομιλίες σε πανεπιστήμιο και κολέγια ανά τις Ηνωμένες Πολιτείες, ενώ είναι και ακτιβιστής των δικαιωμάτων των ΛΟΑΤ.

## Παραπομπές


## Εξωτερικοί σύνδεσμοι
* 
* Seth MacFarlane on Hollywood Bowl

Κατηγορία:Αμερικανοί animators
Κατηγορία:Αμερικανοί άθεοι
Κατηγορία:Σκιτσογράφοι
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Αμερικανοί τραγουδιστές
Κατηγορία:Αμερικανοί κωμικοί
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί σεναριογράφοι
Κατηγορία:Αμερικανοί τραγουδοποιοί
Κατηγορία:Αμερικανοί ηθοποιοί φωνής
Κατηγορία:Αμερικανοί ακτιβιστές
Κατηγορία:Αμερικανοί ακτιβιστές δικαιωμάτων ΛΟΑΤ
Νομική Σχολή της Κωνσταντινουπόλεως (11ος αιώνας)

Μετά τη βασιλεία του Βασιλείου Β', η οποία χαρακτηρίσθηκε από μεγάλες στρατιωτικές επιτυχίες και επέκταση της εδαφικής επικράτειας της Βυζαντινής Αυτοκρατορίας, διαμορφώθηκε μία πνευματική  κίνηση κυρίως από νέους λογίους στην Κωνσταντινούπολη, η οποία επεδίωκε την οργάνωση της ανώτατης εκπαίδευσης. Αυτή η ομάδα των νέων λογίων, στην οποία διακρίνεται ο Ιωάννης Ξιφιλίνος και ο Κωνσταντίνος (μετέπειτα Μιχαήλ) Ψελλός, προσέλκυσε τον ενδιαφέρον του αυτοκράτορα και της αυλής. Ακολούθησαν διαμάχες, εάν η οργάνωση της ανώτατης εκπαίδευσης θα λάμβανε τη μορφή Φιλοσοφικής Σχολής ή Νομικής Σχολής. Το 1045 μ.Χ. ,με Νεαρά του Βασιλέως, η οποία διασώζεται, ιδρύθηκε Νομική Σχολή, ενώ παράλληλα ιδρύθηκε  και Φιλοσοφική Σχολή.

Η ανάγκη για νομικώς καταρτισμένους υπαλλήλους του Κράτους έγινε πλέον κατανοητή, λαμβανομένου υπ' όψη ότι μέχρι τότε οι νέοι προσλάμβαναν νομική παιδεία εργαζόμενοι κοντά σε νομομαθείς, δικηγόρους ή συμβολαιογράφους, οι οποίοι δεν είχαν πάντοτε τη δέουσα επιστημονική καλλιέργεια. Το Νομικόν Λύκειον, που ιδρύθηκε κατά τη βασιλεία του Κωνσταντίνου Θ' του Μονομάχου, αποσκοπούσε στην ικανοποίηση της ανάγκης αυτής και η διεύθυνσή του ανατέθηκε στον Ιωάννη Ξιφιλίνο, ο οποίος ήταν σύγχρονος και φίλος του Ψελλού. Η φοίτηση στη Νομική Σχολή ήταν δωρεάν, ενώ οι αποδοχές των καθηγητών ήταν υψηλές. Πρόσβαση στη Νομική Σχολή είχαν οι πάντες, ανεξαρτήτως κοινωνικής και οικονομικής κατάστασης, υπό την προϋπόθεση ότι είχαν την απαιτούμενη μορφωτική υποδομή. Σύμφωνα με την ιδρυτική της Νεαρά, η Νομική Σχολή απέβλεπε στη νομική  κατάρτιση κρατικών υπαλλήλων που θα γνώριζαν επαρκώς και θα ερμήνευαν καταλλήλως τους νόμους του Κράτους.

## Παραπομπές


Κατηγορία:Βυζαντινορωμαϊκό Δίκαιο
Deep-throating

**Deep-throating** (γνωστό και ως **βαθύ λαρύγγι**) είναι μία ορολογία για να περιγράψει τη σεξουαλική πράξη κατά την οποία ο ένας σύντροφος δέχεται εντός στοματικής κοιλότητας ολόκληρο το στητό πέος του άλλου συντρόφου. Η πράξη αυτή είναι ένας από τους τύπους της πεολειχίας, κατά την οποία ο πομπός σύντροφος έχει τον έλεγχο. Κατά τη διάρκεια αυτή της πράξης κι ενώ ο πομπός σπρώχνει το πέος μέσα στο στόμα του άλλου, τότε αυτό ονομάζεται *irrumatio*, και στις δύο περιπτώσεις αυτό είναι στοματικό σεξ. Στο deep-throating το πέος πρέπει να είναι αρκετά μακρύ, ώστε να αγγίξει τον λάρυγγα. Η συγκεκριμένη τεχνική έγινε γνωστή, με την πορνογραφική ταινία του 1972, *[[Βαθύ Λαρύγγι (ταινία)|Βαθύ Λαρύγγι]]*. 

Παρόλα αυτά, η πρακτική αυτή είναι ιδιαίτερα δύσκολη για τους περισσότερους ανθρώπους εξ αιτίας των φαρυγγικών αντανακλαστικών, όταν κάτι αγγίζει τον ουρανίσκο. Σαφώς, κάθε άνθρωπος έχει διαφορετική αντίδραση σε αυτά τα φυσικά αντανακλαστικά, ωστόσο  είναι δυνατό κάποιος να μάθει να ξεπερνάει. Η παραπάνω τεχνική είναι μία τελείως διαφορετική τεχνική του στοματικού σεξ, καθώς ο δέκτης σύντροφος δεν μπορεί να κάνει καμία από τις συνηθισμένες πρακτικές της πεολειχίας, αφού η γλώσσα του είναι ακινητοποιημένη, ενώ και το ρούφηγμα είναι αδύνατο. Ο πομπός σύντροφος μπορεί να βρίσκει διέγερση στη στενότητα που επικρατεί στον φάρυγγα.

## Παραπομπές


## Εξωτερικοί σύνδεσμοι
* 

Κατηγορία:Πορνογραφική ορολογία
Κατηγορία:Σεξουαλικές πράξεις
Κουίκχελμ του Ουέσσεξ

Ο **Κουίκχελμ του Ουέσσεξ** (*Cwichelm*, πέθανε περί το 636) ήταν Αγγλοσάξονας βασιλιάς των Γκεουίζ ενός λαού που κατοικούσε στην βόρεια κοιλάδα του Τάμεση στην περιοχή την οποία αργότερα δημιουργήθηκε το βασίλειο του Ουέσσεξ, πολλές φορές καταγράφεται ως βασιλιάς του Ουέσσεξ.
Ο Κουίκχελμ αναφέρεται για πρώτη φορά στο Αγγλοσαξωνικό χρονικό το έτος 614 : *"Εκείνη την χρονιά ο [[Κινεγκίλς του Ουέσσεξ]] και ο Κουίκχελμ πολέμησαν στο Μπεντάν και σκότωσαν 2000 και 46 από τους Ουαλούς"*.
Ο Βέδας αναφέρει για την απόπειρα δολοφονίας του Έντουιν της Νορθουμβρίας γύρω στο 626 έγινε με εντολή του βασιλιά των Δυτικών Σαξόνων Κουίκχελμ αλλά δεν αναφέρει τον Κινεγκίλς.
Ο Κινεγκίλς και ο Κουίκχελμ πολέμησαν εναντίον του Πέντα της Μερκίας στο Κίρενκεστερ (628), το χρονικό δεν αναφέρει τον νικητή επειδή πιθανότατα ο νικητής ήταν ο Πέντα. 

## Αναφορές

Η τελευταία αναφορά του Αγγλοσαξονικού χρονικού για τον Κουίκχελμ εμφανίζεται το έτος 626 *"Εκείνη την χρονιά ο βασιλιάς Κουίκχελμ βαπτίστηκε χριστιανός στο Ντόρτσεστερ και πέθανε την ίδια χρονιά"* Ο Κίνεγκιλς βαπτίστηκε την ίδια χρονιά χριστιανός από τον επίσκοπο Βιρίνιο με νονό τον Όσβαλντ της Νορθουμβρίας. Η τελευταία αναφορά του Αγγλοσαξονικού χρονικού για τον Κουίκχελμ το έτος 648 αναφέρει *"Αυτή την χρονιά ο Κεντβάλ έδωσε στον συγγενή του Κάθρεντ τρεις χιλιάδες εκτάρια γης από τον Άσνταουν. Ο Κάθρεντ ήταν γιος του Κουίκχελμ και ο Κουίκχελμ γιος του Κίνεγκιλς"*. Ο Κάθρεντ πιθανότατα ήταν υποτελής βασιλιάς απέναντι στον Κίνεγκιλς και στον Κενβάλ.
Οι σχέσεις μεταξύ του Κουίκχελμ και του Κίνεγκιλς δεν έχουν εξακριβωθεί αφού δεν είναι βέβαιο ότι ο Κουίκχελμ ήταν γιος του. Η χρήση Λατινικών όρων όπως *ευγενής*, *συγγένεια* αντί για τους συνηθισμένους όρους όπως *γιος*, *εγγονός* στο χρονικό αποτελεί ένα μεγάλο ερωτηματικό. Η συγγραφέας Μπάρμπαρα Γιόρκε (γεν. 1951) δέχεται ότι υπάρχει μόνο ένας βασιλιάς με το όνομα Κουίκχελμ, ο γιος του Κινεγκίλς αλλά ο Κίρμπι αντίθετα λέει ότι το όνομα εμφανίζεται πολλές φορές στην συνέχεια με μεγάλες αλλαγές. Η περίπτωση του πάντως όπως και η πραγματική συγγένεια με τον Κίνεγκιλς που αναφέρεται σαν πατέρας του αποτελεί μεγάλο ερωτηματικό.

## Παραπομπές
 		


## Πηγές

*Barry Cunliffe, Wessex to A.D. 1000 (The Longman Regional History of England)
*Bede, Ecclesiastical History of the English People, II, 9
*Sarah Zaluckyj, Mercia: The Anglo-Saxon Kingdom of Central England
*Yorke, Kings and Kingdoms of Early Anglo-Saxon England, pp. 133–136 & 143–144; D.P. Kirby, The Earliest English Kings

## Εξωτερικοί σύνδεσμοι

*Κουίκχελμ

 

Κατηγορία:Οίκος του Ουέσσεξ
Κατηγορία:Βασιλείς του Ουέσσεξ
Βαθύ Λαρύγγι (ταινία)

Το ***Βαθύ Λαρύγγι*** (πρωτότυπος τίτλος: ***Deep Throat***) είναι αμερικανική πορνογραφική ταινία του 1972, σε σκηνοθεσία και σενάριο Τζέραρντ Νταμιανό, κατά τη διάρκεια της Χρυσής Εποχής του Πορνό. Πρωταγωνίστρια της ταινίας είναι η Λίντα Λόβλεϊς. Πρόκειται για μία από τις πρώτες πορνογραφικές ταινίες που εμπεριέχουν πλοκή, εξέλιξη χαρακτήρων, προσεγγίζοντας τις υψηλές παραγωγές των ταινιών. Η ταινία αυτή είναι μία από τις δημοφιλέστερες στο είδος της, αν και στην αρχή ήταν απαγορευμένη κι έγινε δικαστικό θέμα περί χυδαιότητας. Την πρώτη ταινία ακολούθησαν διάφορα remakes και σίκουελ.

## Παραπομπές


## Εξωτερικοί σύνδεσμοι
* 
* 
* ''Deep Throat'' at the Adult Film Database
* ''Deep Throat 4'' at IAFD
* 
* ''Deep Throat 5'' at IAFD
* 

Κατηγορία:Ταινίες του 1972
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1970
Κατηγορία:Πορνογραφικές ταινίες
Κατηγορία:Σεξουαλική επανάσταση
Κατηγορία:Ταινίες γυρισμένες στο Μαϊάμι
Mystique (συγκρότημα)

Οι **Mystique** ήταν ελληνικό γυναικείο pop συγκρότημα το οποίο δημιουργήθηκε το 2007 και διαλύθηκε το 2009. Τα μέλη του ήταν η Ελένη Φουρέιρα, η Αλκμήνη Χατζηγιάννη και η Μαρία Μακρή. 

## Ιστορία
### Δημιουργία
Οι **Mystique** (=μυσταγωγία) δημιουργήθηκαν το 2007, όταν τα τρία κορίτσια - Ελένη, Αλκμήνη, Μαρία - συνεργάζονταν στο νυχτερινό κέντρο Posidonio Music Hall. Εκεί, τις είδε ο ιδιοκτήτης του κέντρου, Βασίλης Κοντόπουλος και μαζί με τον μάνατζερ Ανδρέα Γιατράκο σχημάτισαν ένα γυναικείο pop συγκρότημα.

### Πρώτο CD & επιτυχία
Οι Mystique κυκλοφόρησαν το πρώτο τους CD Single, «Σε Άλλη Σελίδα» στις 15 Δεκεμβρίου 2007 από την εταιρεία Red Universal. Το συγκεκριμένο CD περιείχε μόνο ένα τραγούδι, το ομώνυμο. 

Το 2008, κυκλοφορεί το πρώτο και μοναδικό ολοκληρωμένο CD του συγκροτήματος, με τίτλο «Μαζί» από την δισκογραφική εταιρεία Universal Music. Το CD περιείχε δέκα τραγούδια: «Μαζί», «Σε Άλλη Σελίδα», «Μην Κάνεις Πως Δε Θυμάσαι», «Για Όσο Ζω», «Μυστικό», «Δεν Σ' Αφήνω», «Πάρα Πολύ Αργά», «Μια Φωνή», «Εμμονή» και «Αμάν». Από αυτά, εκείνο που κυρίως ξεχώρισε ήταν το «Μην Κάνεις Πως Δε Θυμάσαι» σε συνεργασία με τους ΝΕΒΜΑ.

Στη δημιουργία των τραγουδιών του CD, συνέβαλαν οι συνθέτες & στιχουργοί: Ποσειδώνας Γιαννόπουλος, Δημήτρης Κοντόπουλος, Νίκος Γρίτσης, Παναγιώτης Γιατράκος, Γιάννη Κυφωνίδης, Βάγια Καλαϊτζή, Ανδρέας Γιατράκος, Βίκυ Γεροθόδωρου, Γιάννης Ρεντούμης, Γρηγόρης Πετράκος, Γιάννης Λιονάκης, Ανδρέας Δημητρίου, Τάσος Παναγής, Rik & Shue Cane.

### Διάλυση
Το 2009, το συγκρότημα διαλύθηκε ξαφνικά για άγνωστους λόγους, ωστόσο χρόνια αργότερα, η Αλκμήνη Χατζηγιάννη δήλωσε σε συνέντευξη της: *«Το συγκρότημα διαλύθηκε γιατί προφανώς αποφασίσαμε ότι αυτό το πράγμα ίσως για κάποιες έχει ολοκληρωθεί, ίσως κάποια από τις κοπέλες ήθελε να κάνει προσωπική καριέρα, όπως η Ελένη που πήγε πάρα πολύ καλά. Γενικά ήρθε ένα τέλμα.»*

## Δισκογραφία
### CD
* Σε άλλη σελίδα (2007) - CD Single
* Μαζί (2008)

### Τραγούδια
* 2007: «Σε άλλη σελίδα»
* 2008: «Μαζί»
* 2008: «Μην κάνεις πως δε θυμάσαι» (ft. NEBMA)
* 2008: «Για όσο ζω»
*2008: «Μυστικό»
*2008: «Δεν σ' αφήνω»
*2008: «Πάρα πολύ αργά»
*2008: Μια φωνή
*2008: Εμμονή
*2008: Αμάν

Κατηγορία:Ελληνικά pop συγκροτήματα
Κατηγορία:Ελληνικά μουσικά συγκροτήματα
Ο βουβός προφήτης

***Ο βουβός προφήτης***, (γερμ. *Der stumme Prophet*) είναι μυθιστόρημα του Αυστριακού λογοτέχνη Γιόζεφ Ροτ γραμμένο το 1929. Έχει γίνει γνωστό ως το *«μυθιστόρημα του Τρότσκι»*

Το μυθιστόρημα είναι αποτέλεσμα της τετράμηνης παραμονής του Ροτ στην Σοβιετική Ένωση το 1926 και σκιαγραφεί τον Ρώσο επαναστάτη Λέων Τρότσκι, που τότε είχε αρχίσει να πέφτει στη δυσμένεια του καθεστώτος. Σύμφωνα με τον εκδοτικό οίκο "Kiepenheuer & Witsch" το μυθιστόρημα μπορεί σήμερα να διαβαστεί σαν μια προφητεία, αφού τα εγκλήματα των σταλινικών εκκαθαρίσεων δεν είχαν ακόμα γίνει. 

Ο Ροτ δημοσίευσε από αυτό το μυθιστόρημα ένα μεγάλο απόσπασμα που δημοσιεύτηκε το 1929 στο βερολινέζικο φιλολογικό περιοδικό *Neue Rundshau*. Τον ίδιο χρόνο είχε επίσης δημοσιεύσει ένα ακόμα εκτενές απόσπασμα με τίτλο «*Ein Kapitel Revolution*» (Ένα κεφάλαιο της Επανάστασης) που εντάχτηκε σε μια ανθολογία. Όταν αργότερα καταλογογραφήθηκαν τα χειρόγραφά του, που είχαν τότε περιέλθει στο "Ίδρυμα Λέο Μπεκ" της Νέας Υόρκης" (Leo Baeck Institute), τα κείμενα ενοποιήθηκαν και προέκυψε το βίβλίο. 

Πρωτοδημοσιεύτηκε ολόκληρο στη εφημερίδα "Frankfurter Allgemeine Zeitung", από τις 27 Οκτωβρίου μέχρι 10 Δεκεμβρίου  1965. Την ίδια χρονιά κυκλοφόρησε και σε βιβλίο από τον εκδοτικό οίκο "Kiepenheuer & Witsch" ενώ τον αμέσως επόμενο χρόνο (1966) κυκλοφόρησε και στα αγγλικά. 

## Περίληψη
Ο Φρέντερικ Κάργκαν, ο ήρωας του βιβλίου, γεννήθηκε στην Οδησσό από Αυστριακό πατέρα και Ρωσίδα μητέρα. Ωστόσο την παιδική του ηλικία την πέρασε στη Τεργέστη, μαζί με την μητέρα του. Θα μετοικήσει στη Βιέννη, για να σπουδάσει στο Πανεπιστήμιό της, και εκεί θα πρωτοέρθει σε επαφή με τις κομμουνιστικές ιδέες και θα πάρει μέρος στην οργάνωση της Ρωσικής Επανάστασης. Ύστερα από πολλές περιπέτειες και αφού ο πρώην σύντροφός του Σαβέλλι (Στάλιν) είχε εγκαταστήσει μια απολυταρχική εξουσία, ο Κάργκαν οικειοθελώς θα εξοριστεί μαζί με τους αντιφρονούντες συντρόφους στη Σιβηρία, αφού αδυνατεί να προδώσει τις ιδέες του και να αφομοιωθεί στη νέα τάξη πραγμάτων.

## Ελληνικές εκδόσεις
*Εκδόσεις Οδυσσέας, Αθήνα 1981, σε μετάφραση Σωτήρη Χαλικιά· επανέκδοση από τον ίδιο οίκο: Αθήνα 2005.

## Εξωτερικοί σύνδεσμοι
* Ολόκληρο το έργο στα γερμανικά

## Παραπομπές


Κατηγορία:Μυθιστορήματα του Γιόζεφ Ροτ
Κατηγορία:Πολιτικά μυθιστορήματα
Ζόρντι Αρέσε

Ο **Ζόρντι Αρέσε** (*[[λατινικό αλφάβητο]] : Jordi Arrese i Castañé*), γεννημένος στην Βαρκελώνη στις 29 Αυγούστου 1964, είναι Ισπανός πρωταθλητής της αντισφαίρισης και Ολυμπιονίκης. Στο απλό ήταν No. 23 στον κόσμο στις 4 Νοεμβρίου 1991 και στα διπλά No. 62 στις 14 Αυγούστου 1995.

Στο κύπελλο Ντέιβις έπαιξε για την Ισπανία το 1989 και το 1992 με ρεκόρ 2 νίκες και μία ήττα.

Στους Ολυμπιακούς αγώνες του 1992 κατέκτησε το αργυρό μετάλλιο στο απλό. Στον τελικό έχασε από τον Μαρκ Ροσέ με 7–6, 6–4, 3–6, 4–6, 8–6.

## Παραπομπές


Κατηγορία:Ισπανοί αθλητές της αντισφαίρισης
Κατηγορία:Ισπανοί Ολυμπιονίκες
Κατηγορία:Ισπανοί προπονητές της αντισφαίρισης
Οζουκαράι

Το **Ουζαβαρκαράι **είναι μια πόλη, δήμος και ταλούκ στην επαρχία Ποντισέρι στην Ινδική επικράτεια του Ποντισέρι. Οι θύλακες Καλαπέτ και Αλανκουπάμ αποτελούν μέρος του δήμου Ουζαβαρκαράι. Το Ουζαβαρκαράι είναι επίσης το μόνο υπο-ταλούκ (φιρκά) στο ταλούκ Ουζαβαρκαράι της επαρχίας Ποντισέρι. 

## Δημογραφικά στοιχεία
Σύμφωνα με Ινδική την απογραφή του 2011, το Ουζαβαρκαράι είχε πληθυσμό 300.104 κατοίκων. Οι άνδρες αποτελούσαν το 49.48% του πληθυσμού και οι γυναίκες το 50.52%. Το Ουζαβαρκαράι έχει κατά μέσο όρο ποσοστό αλφαβητισμού 77%, υψηλότερο από τον εθνικό μέσο όρο του 59.5%. Ο αλφαβητισμός στους άνδρες ήταν 83%, και στις γυναίκες 71%. Στο Ουζαβαρκαράι, το 11% του πληθυσμού είναι κάτω των 6 ετών.

## Παραπομπές


Κατηγορία:Πόλεις της Ινδίας
Ρομπέρτο Μπαουτίστα Αγούτ

Ο **Ρομπέρτο Μπαουτίστα Αγούτ** (*[[λατινικό αλφάβητο]] : Roberto Bautista Agut*), γεννημένος στην Καστεγιόν δε λα Πλάνα στις  14 Απριλίου 1988, είναι Ισπανός πρωταθλητής της αντισφαίρισης και Μεσογειονίκης. Στο απλό ήταν Νο 22 στον κόσμο στις 16 Οκτωβρίου 2017 και στα διπλά Νο 169 στις 7 Αυγούστου 2014.

Ξεκίνησε την αντισφαίριση από πέντε ετών, έπαιζε ταυτόχρονα και ποδόσφαιρο στην Βιγιαρρεάλ ΚΦ και την Κλουμπ Ντεπορτίβο Καστεγιόν έως τα 14 όπου αφοσιώθηκε στην αντισφαίριση.
μικρογραφία|Ρομπέρτο Μπαουτίστα Αγούτ, 2016
Στους Ολυμπιακούς αγώνες του 2016 στο Ρίο ντε Τζανέιρο α προημιτελικά του απλού. Στους Μεσογειακούς αγώνες του 2009 στην Πεσκάρα κατέκτησε το χρυσό στο απλό και το χάλκινο στο διπλό με συμπαίκτη τον  Pous Tió . 

## Παραπομπές


Κατηγορία:Ισπανοί αθλητές της αντισφαίρισης
Κατηγορία:Ισπανοί ποδοσφαιριστές
Κατηγορία:Ισπανοί Μεσογειονίκες
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Κλουμπ Ντεπορτίβο Καστεγιόν
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Rango (ταινία, 2011)

Το ***Rango*** είναι αμερικάνικη 3D γουέστερν ταινία κωμωδίας και δράσης του 2011, σε σκηνοθεσία του Γκόρε Βερμπίνσκι, σενάριο του Τζον Λόγκαν και παράγωγη από τους Βερμπίνσκι, Γκρέιαμ Κινγκ και τον John B. Carls. Το Rango ήταν μια εμπορική επιτυχία και κέρδισε το Όσκαρ Καλύτερης Ταινίας Κινουμένων Σχεδίων. Στην ταινία, ο Rango, ένας χαμαιλέοντας, καταλήγει τυχαία στην πόλη Dirt, ένα φυλάκιο που έχει απεγνωσμένη ανάγκη για έναν νέο σερίφη. Ακούγονται οι φωνές των ηθοποιών Τζόνι Ντεπ, Άιλα Φίσερ, Μπιλ Νάι, Άμπιγκεϊλ Μπρέσλιν, Άλφρεντ Μολίνα, Χάρι Ντιν Στάντον, Ρέι Γουίνστον, Τίμοθι Όλιφαντ, Στίβεν Ρουτ και του Νεντ Μπέάτι. Η ταινία έκανε πρεμιέρα στο Westwood στις 14 Φεβρουαρίου 2011 και κυκλοφόρησε στις Ηνωμένες Πολιτείες στις 4 Μαρτίου 2011 από την Paramount Pictures. Η ταινία κέρδισε 245,7 εκατομμύρια δολάρια σε προϋπολογισμό 135 εκατομμυρίων δολαρίων.

## Παραπομπές


## Εξωτερικοί σύνδεσμοι
* . WebCitation archive. (Archived site's opening page requires clicking on onscreen URL for entry.)
* 
* 
* 
* Rango at Nickelodeon

Κατηγορία:Αμερικανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Όσκαρ Καλύτερης Ταινίας Κινουμένων Σχεδίων
Κατηγορία:Ταινίες παραγωγής Paramount Pictures
Κατηγορία:Ταινίες παραγωγής Nickelodeon Movies
Κατηγορία:Ταινίες του 2011
Κατηγορία:Ταινίες κινουμένων σχεδίων της Paramount Pictures
Κατηγορία:Ταινίες κινουμένων σχεδίων του Nickelodeon
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2011
Τερψιθέα Δράμας

Η **Τερψιθέα**, είναι οικισμός της Ανατολικής Μακεδονίας στην Περιφερειακή Ενότητα Δράμας.

## Γεωγραφικά - ιστορικά στοιχεία
Η Τερψιθέα βρίσκεται στη συμβολή του ποταμού Ξηροπόταμου με τον χείμαρρο Νταν, σε υψόμετρο 320 μέτρα. Απέχει περίπου 23 χλμ. ΝΔ. από το Παρανέστι (έδρα του δήμου), 23 χλμ. Α. από τη Δράμα και 47 χλμ. Β. από την Καβάλα.

Στις αρχές του 20ού αιώνα, ιδρύθηκε ο οικισμός με το όνομα "Όλα Μπεκτάς" στην κασσία της Δράμας της Οθωμανικής Αυτοκρατορίας. Σύμφωνα με τα στατιστικά στοιχεία του Vassil Kanchov το 1900, η​ Όλα Μπεκτάς έχει 450 κατοίκους, όλοι τους Τούρκοι. Το 1928, το χωριό ήταν εντελώς προσφυγικό με συνολικά 165 άτομα.

Αναφέρεται επίσημα, μετά την απελευθέρωση, ως *Καραμανλή* το 1919 στο ΦΕΚ 251Α - 20/11/1919 να προσαρτάται στην τότε κοινότητα Κουζλού Κιόϊ (Πλατανιά). Το 1927 με το ΦΕΚ 76Α - 02/05/1927 μετονομάστηκε σε Τερψιθέα. Σύμφωνα με το Σχέδιο Καλλικράτης και την τροποποίησή του Κλεισθένης Ι, μαζί με τον Δρυμότοπο, Παλιάμπελα, Πλατανόβρυση και τα Χαμοκέρασα αποτελούν την κοινότητα Πλατανόβρυσης που υπάγεται στη Δημοτική Ενότητα Νικηφόρου του Δήμου Παρανεστίου και στην απογραφή του 2011 είχε 23.

## Πληθυσμός
*248 (1928)
*393 (1940)
*217 (1951)
*135 (1961)
*68 (1971)
*41 (1981)
*83 (1991)
*67 (2001)
*23 (2011)

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Αλμπέρτο Μπερασατέγκι

Ο **Αλμπέρτο Μπερασατέγκι** (*[[λατινικό αλφάβητο]] : Alberto Berasategui*), γεννημένος στην Μπέλατερρα στις 28 Ιουνίου 1973, είναι Ισπανός πρωταθλητής της αντισφαίρισης. 

Μεγαλύτερη επιτυχία του ήταν ο τελικός του Ρολάν Γκαρός το 1994 στο απλό όπου έχασε από τον επίσης Ισπανό  Σέρζι Μπρουγκέρα σε τέσσερα σετ με 3-6, 5-7, 6-2, 1-6. Στο αυστραλιανό όπεν ήταν στα προημιτελικά του απλού το 1998.

Στο κύπελλο Ντέιβις αγωνίστηκε για την Ισπανία το 1993, 1994 και το 1995 με ρεκόρ 2 νίκες και 2 ήττες.

Ο Μπερασατέγκι αποχώρησε από την επαγγελματική περιοδεία τον Μάιο του 2001, έχοντας χρόνιο τραυματισμό από τον αγώνα με τον Hernán Gumy στο τουρνουά της Μπολόνια τον Ιούνιο του 1998

## Παραπομπές


Κατηγορία:Ισπανοί αθλητές της αντισφαίρισης
Χόρχε Μπαρντού

Ο **Χόρχε Μπαρντού** (*[[λατινικό αλφάβητο]] : Jorge Bardou*), γεννημένος στην Βαρκελώνη στις 5 Μαρτίου 1965, είναι Ισπανός πρωταθλητής της αντισφαίρισης. Στο απλό ήταν No. 173 στον κόσμος στις 9 Μαΐου 1988 και στα διπλά No. 104 στις 14 Απριλίου 1986.

Πήρε μέρος στους Ολυμπιακούς αγώνες του 1984 στο Λος Άντζελες όπου η αντισφαίριση ήταν άθλημα επίδειξις και συμμετείχε στο απλό. 

## Παραπομπές


Κατηγορία:Ισπανοί αθλητές της αντισφαίρισης
Οίκος του Αρντέν

Ο **Οίκος του Αρντέν**, γαλλ. Ardennes είναι μια από τις πιο παλιές οικογένειες της μεσαιωνικής Ευρώπης. Μέλη του Οίκου έγιναν δούκες της Άνω Λωρραίνης, της Κάτω Λωρραίνης, της Βαυαρίας· κόμητες του Βερντέν, του Μπαρ, του Λουξεμβούργου· επίσης ένας επίσκοπος του Βερντέν, ένας αρχιεπίσκοπος του Ρενς και ένας πάπας, ο Στέφανος Θ΄. Γενάρχης του Οίκου είναι ο Βίγκερικ, που νυμφεύτηκε την Κουνιγκούντα, εγγονή του Καρολίδη Λουδοβίκου Β΄ του *τραυλού* της Δυτικής Φραγκίας. Ο Βίνγκερικ είχε τρεις γιους, ιδρυτές κλάδων: **Αρντέν-Βερντέν** δουκών της Κάτω Λωρραίνης, **Αρντέν-Μπαρ** δουκών της Άνω Λωρραίνης και **Αρντέν-Λουξεμβούργου** κομήτων του Λουξεμβούργου και του Ζαλμ. Ο τελευταίος κλάδος είχε πλάγιο κλάδο τον Οίκο του Ζαλμ. Στην εποχή μας το Αρντέν βρίσκεται στο Νότιο Βέλγιο (Βαλονία) και το Βερντέν λίγο νοτιότερα, στη Γαλλία.

## Ιστορία του Οίκου
Πρώτος γιος του Βίγκερικ ήταν ο Γκότσλιν, του οποίου ο γιος Γοδεφρείδος Α΄ ο *Αιχμάλωτος* έγινε κόμης του **Βερντέν**. Ο γιος αυτού Γοδεφρείδος Β΄ *ο Άπαις* έγινε δούκας της Κάτω Λωρραίνης από τον Ερρίκο Β΄ των Οθωνιδών της Γερμανίας για να προστατέψει την περιοχή από τις διεκδικήσεις της Δυτικής Φραγκίας. Ο ανιψιός του Γοδεφρείδος Γ΄ ο *Γενειοφόρος* δούκας της Κάτω Λωρραίνης θέλησε να διαδεχθεί τον αδελφό του στην Άνω Λωρραίνη, τον εμπόδισε όμως ο Ερρίκος Γ΄ των Σαλίων της Γερμανίας. Ο Γοδεφρείδος Γ΄ είχε γιο τον Γοδεφρείδο Δ΄ τον *Κυφό*, δούκα της Κάτω Λωρραίνης, που δολοφονήθηκε· ήταν ο τελευταίος του κλάδου του. Τότε ο Ερρίκος Δ΄ των Σαλίων της Γερμανίας έδωσε το δουκάτο στον γιο του Κορράδο Β΄ των Σαλίων. 

Δεύτερος γιος του Βίγκερικ ήταν ο Φρειδερίκος Α΄ δούκας της Άνω Λωρραίνης και κόμης του **Μπαρ**. Τον διαδέχθηκε ο γιος του Θεοδώριχος Α΄. Της κόρης του Γκιζέλας ο γιος Αδαλβέρτος έγινε δούκας της Άνω Λωρραίνης· ο Αδαλβέρτος ήταν από τον Οίκο της Λωρραίνης και έτσι η περιοχή πέρασε στον Οίκο του.

Ο Ζίγκφρητ, ο τρίτος γιος του Βίγκερικ, ήταν 1ος κόμης του **Λουξεμβούργου**. Η 4η απόγονός του Ερμεζίνντα κόμισσα του Λουξεμβούργου είχε εγγονή την Ερμεσίνδη του Ναμύρ κόμισσα του Λουξεμβούργου. Παντρεύτηκε τον Βάλεραν Γ΄ του Οίκου Λίμπουργκ και ο τρίτος γιος της Ερρίκος Ε΄ κόμης του Λουξεμβούργου έγινε ο ιδρυτής του Οίκου του Λουξεμβούργου.

## Περιοχές και τίτλοι
Στον Γοδεφρείδο Α΄ τον *αιχμάλωτο* δόθηκε η κομητεία του Βερντέν από τον Όθωνα Α΄ της Γερμανίας. Κατείχε και το κάστρο του Μπουγιόν, που κληροδοτήθηκε στη δισεγγονή του Ίντα  (μητέρα των Γοδεφρείδου και Βαλδουίνου Α΄ της Ιερουσαλήμ από τον Οίκο της Φλάνδρας). 

Το 959 διαιρέθηκε η Λωρραίνη σε Κάτω Λωρραίνη και Άνω Λωρραίνη. Η πρώτη, μετά από δύο δούκες των Καρολιδών, δόθηκε στον γιο του Γοδεφρείδου Α΄, τον Γοδεφρείδο Β΄ τον *άπαιδα*. Τον διαδέχθηκε ο ανιψιός του Γοδεφρείδος Γ΄ ο *γενειοφόρος* και ο γιος αυτού Γοδεφρείδος Δ΄ ο *κυφός*.

## Γενελογία του Οίκου του Αρντέν

## Αναφορές σε Πηγές


## Πηγές
*